১৯৪৭এর ভারতভাগ এই অঞ্চলের বিংশ শতকের সব চাইতে গুরুত্বপূর্ণ ঘটনাগুলোর একটি। দেশ বিভাগপরবর্তী তৃতীয় প্রজন্মের ভাবনা তুলে ধরতে গ্যাটে ইনস্টিটিউট কলকাতা আর ঢাকা আগামী পাঁচ মাসব্যাপী ‘আমার পিতামাতার জগৎ -- অর্জিত স্মৃতি’ শীর্ষক একটি গবেষণা প্রকল্প হাতে নিয়েছে যার শুরুতে ২৭ আর ২৮ অগাস্ট ঢাকাতে একটি সম্মেলন হবে। প্রতিদিন সন্ধ্যা ৬টা থেকে সেমিনার শুরু হবে। সেমিনারে ২৭ আগস্ট বক্তব্য রাখবেন ড. আন্দ্রেয়া জেমসকভ-জুগ, নাজেস আফরোজ এবং ড. মেঘনা গুহঠাকুরতা। পরদিন ২৮ আগস্ট বক্তব্য রাখবেন ড. মানস রায় এবং নিজের লেখা থেকে পাঠ করবেন শাহীন আখতার।